CELEX: 62009TN0485
Language: sk
Date: 2009-12-03 00:00:00
Title: Vec T-485/09: Žaloba podaná 3. decembra 2009 — Francúzsko/Komisia

13.2.2010   
            
            
               SK
            
            
               Úradný vestník Európskej únie
            
            
               C 37/41
            
         Žaloba podaná 3. decembra 2009 — Francúzsko/Komisia
   (Vec T-485/09)
   2010/C 37/57
   Jazyk konania: francúzština
   
      Účastníci konania
   
   
      Žalobkyňa: Francúzska republika (v zastúpení: E. Belliard, G. de Bergues, B. Cabouat a R. Loosli-Surrans, splnomocnení zástupcovia)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť rozhodnutie Komisie 2009/726/ES z 24. septembra 2009 o dočasných ochranných opatreniach, ktoré prijalo Francúzsko v súvislosti s dovozom na jeho územie mlieka a mliečnych produktov pochádzajúcich z chovu, v ktorom bol potvrdený prípad scrapie,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Francúzska vláda sa svojou žalobou podľa článku 263 ZFEÚ domáha, aby Všeobecný súd zrušil rozhodnutie Komisie 2009/726/ES z 24. septembra 2009 o dočasných ochranných opatreniach, ktoré prijalo Francúzsko v súvislosti s dovozom na jeho územie mlieka a mliečnych produktov pochádzajúcich z chovu, v ktorom bol potvrdený prípad scrapie (1).
   Napadnuté rozhodnutie nariaďuje Francúzsku pozastaviť uplatňovanie dočasných ochranných opatrení, ktoré prijalo v nadväznosti na uverejnenie nových vedeckých stanovísk o riziku nákazy človeka scrapiou prostredníctvom konzumácie mlieka a mliečnych produktov pochádzajúcich z nakazených stád oviec a kôz, na účely zákazu dovozu na jeho územie mlieka a mliečnych produktov určených na ľudskú spotrebu pochádzajúcich z chovu, v ktorom bol potvrdený prípad scrapie.
   Žalobkyňa na podporu svojej žaloby uvádza, že napadnuté rozhodnutie musí byť zrušené z dôvodu porušenia zásady obozretnosti, pokiaľ ide tak o hodnotenie, ako aj riadenie rizika.
   Žalobkyňa tvrdí, že Komisia porušila zásadu obozretnosti v štádiu hodnotenia rizika tým, že nevzala do úvahy pretrvávajúcu vedeckú neistotu v súvislosti s rizikom prenosu TSE (transmisívne spongiformné encefalopatie) — mimo BSE — na človeka.
   Podľa názoru žalobkyne Komisia tiež porušila zásadu obozretnosti v štádiu riadenia rizika tým, že neprijala žiadne opatrenie na obmedzenie rizika vystavenia osôb scrapii.
   
      (1)  Ú. v. EÚ L 258, s. 27.